**“Дорнод худалдаа” ХК-ийн**

**2017 оны жилийн эцсийн үйл ажиллагааны тайлан**

 “Дорнод Худалдаа” ХК нь анх 1922 онд Цэцэнхан аймгийн Баянтүмэнтэй Хан-Уулын хошуунд 150 хүнийг хоршоонд элсүүлэн 2119 лан мөнгө, 135 толгой мал, 222 эр хонин сүрэг хувь нийлүүлсэн хөрөнгөтэй “Монгол ардын харилцан туслалцах хоршооны 5-р хэсэг ” нэртэйгээр байгуулагдсан.

1990 оноос Монгол улс ардчилал, зах зээлийн харилцаанд шилжин орсноор төрийн өмч давамгайлсан “Есөн-Эрдэнэ” ХК болсон.

1998 онд төрийн өмчийн эзэмшлийн 50,3 хувийг битүүмжилсэн дуудлага худалдаагаар худалдаж хувийн өмчид шилжүүлснээр 73969 ширхэг хувьцаатай, 300 хувьцаа эзэмшигчтэй “Дорнод худалдаа” ХК болон өөрчлөгдсөн.

Манай компани нь Дорнод аймагт төдийгүй зүүн бүсийн ард иргэдэд хүрч үйлчилдэг Зүүн бүсийн худалдааны төв болон үйл ажиллагаа өргөжүүлсэн билээ.

Зүүн бүсийн худалдааны төв нь 2400мкв талбай бүхий хүнс, бараа, ногоо зах, 725кв/м-ийн багтаамж бүхий хөргөлттэй агуулах, 300тн-ийн сонгинын зоорь, 100тн –ын махны хөргөлттэй агуулах, 260тн-ын төмсний зоорь, 100-150 хүнийг нэгэн зэрэг хүлээн авах хүчин чадалтай “Восток” ресторан, 250 мкв талбай бүхий барааны дэлгүүр зэрэг төрөлжсөн чиглэлээр үйл ажиллагаагаа явуулж байна.

2006 онд 60 гаруй сая төгрөгөөр 324 мкв талбай бүхий орчин үеийн тоноглолтой махны худалдааны төвийг ашиглалтанд оруулж 50 орчим хүний ажлын байрыг шинээр бий болгосон. Мөн 2007 онд хөргөлтийн агуулахыг шинээр тоноглосноор махыг жилийн 4 улиралд хэвийн температурт хадгалж, ард иргэдийг эрүүл хүнсээр хангах нөхцлийг бүрдүүлэн ажиллаж байна.

2011 онд 120 гаруй сая төгрөгөөр 110,5мкв талбай бүхий 2 давхар орчин үеийн хийц загвартай худалдааны төвийг ашиглалтанд оруулж 40 гаруй хүний ажлын байрыг бий болгосон. Мөн 2014 онд 260 гаруй сая төгрөгөөр 130мкв талбай бүхий 3 давхар үйлчилгээний төвийг ашиглалтанд оруулж арилжааны банкууд үйл ажиллагаагаа явуулж байна.

Зүүн бүсийн худалдааны төвд өдөртөө 700 гаруй худалдаа эрхлэгч тогтмол худалдаа үйлчилгээ явуулж өдөрт давхардсан тоогоор 3000 гаруй иргэдэд үйлчилж, ингэснээр аймгийн нийт бараа эргэлтийн 60%-ийг худалдааны төвөөс хангаж байна.

***НЭГ. ҮНДСЭН ҮЙЛ АЖИЛЛАГАА***

Манай компанийн үндсэн үйл ажиллагаа нь зүүн бүсийн төрөлжсөн худалдааны төвийн үйл ажиллагаа явуулж байна. Ззнд өөрийн үл хөдлөх эд хөрөнгийг иргэд, бусад аж ахуй нэгж байгууллагуудад төрөл бүрийн бараа, бэлэн хувцас, хүнс, жимс ногоо, мах, бөөний худалдаа, скалад агуулахын чиглэлээр давхардсан тоогоор 770 гаруй ажлын байран дээр 510 гаруй түрээслэгчдийн орчин нөхцлийг бүрдүүлэн ажиллаж байна.

Одоо тус компани нь захиргаа удирдлага, үйлчилгээний алба, харуулын алба гэсэн 3 төрлийн ажлын албан дээр 40 гаруй байнгын ажилтан, ажиллагсадтай үүний 10 нь дээд боловсролтой мэргэжлийн, 20 гаруй нь бүрэн дунд боловсролтой үйлчилгээний ажилчид байна.

Компани нь санхүүгийн тайлан тэнцэл, аж ахуй нэгжийн орлогын албан татвар, хувь хүний орлогын албан татвар, үл хөдлөх эд хөрөнгийн албан татвр, нэмэгдсэн өртөгийн албан татвар, газрын төлбөр болон, нийгмийн даатгалын шимтгэлийн тайлан тооцоог цаг хугацаанд нь гаргаж татвар нийгмийн даатгалын байгууллагад хуульд заасан хугацаанд хүргүүлсэн.

2017 оны хагас жилээр 699.813.3 сая төгрөгийн орлого олж 42.551.2 сая төгрөгийн борлуулалтын өртөг болон 604.002.9 сая төгрөгийн зардал гаргаж 20,9 сая төгрөгийн ашигтай ажилласан. Үүнээс цалин хөлсний зардалд 149,4 сая төгрөг, НДШ-ийн зардалд 16,1 сая төгрөг, гэрээт ажилчдын цалин хөлс 29,1 сая төгрөг, засвар үйлчилгээний зардалд 18,7 сая төгрөг, ашиглалтын зардалд 108,3 сая төгрөг, удирдлагын 28,5 сая төгрөг, бусад зардал 12,6 сая төгрөг, бараа материалын зардал 185,2 сая төгрөг, элэгдэл хорогдолын зардал 36,5 сая төгрөг, татвар хураамжын зардал 9,8 сая төгрөг тус тус зарцуулсан байна.

Улсын төсөв татвар хураамжинд газрын төлбөрт 3,4 сая төгрөг, ҮХЭХАТатварт 5,5 сая төгрөг, ХХОАТ 14,2 сая төгрөг, ААНОАТ 5,3 сая төгрөг, НӨАТ 127,9 сая төгрөг нийт 156,3 сая төгрөг тушаасан байна.

***ХОЁР: БҮТЭЦ ЗОХИОН БАЙГУУЛАЛТ, ХҮНИЙ НӨӨЦИЙН ТАЛААР***

Компани нь Төлөөлөн удирдах зөвлөл, Гүйцэтгэх захирал, нягтлан, нярав, зохион байгуулагч, “Восток” ресторан зэрэг орон тооны бус төлөөлөн удирдах зөвлөлийн 9 гишүүн, гүйцэтгэх захирал, нягтлан, зохион байгуулагч, малчин зэрэг нийт 45 ажилтантай үйл ажиллагаа явуулж байна.

Төлөөлөн удирдах зөвлөлийн ердийн гишүүнээр Н.Насрайжав, Д.Гомбо, Д.Шинэбаяр, Д,Тунгалагтуул, Ц.Шинэзориг, Ц.Шинэбаяр, Л.Цэдэн Төлөөлөн удирдах зөвлөлийн даргаар Ц,Шинэбадам Төлөөлөн удирдах зөвлөлийн нарийн бичгийн даргаар Ц.Содбаяр нар ажиллаж байна.

Төлөөлөн удирдах зөвлөлийн нарийн бичгийн дарга Ш.Билгүүн 14720 ширхэн хувьцаа, ТУЗ-ын ердийн гишүүн Д.Шинэбаяр 22323 ширхэг хувьцаа, Д.Тунгалагтуул 12927 ширхэг , Ц.Шинэзориг 17621 ширхэг , Н.Намсрайжав 70 ширхэг хувьцаа хувьцаа тус тус эзэмшиж байна.

***ГУРАВ: НИЙГМИЙН ХАМГААЛАЛ, СУРГАЛТ СУДАЛГААНЫ ТАЛААР***

Тус компанид ажиллаж байгаад өндөр настны тэтгэвэрт гарсан 100 гаруй ахмад настанг Ахмад настны нийгмийн хамгааллын тухай хуулийн дагуу ахмадын баяр болон сар шинийн баяраар хүлээн авч гарын бэлэгийг жил бүр тогтмол олгож байна..

Мөн ажилчдын нийгмийн болон ар гэрийн амьдралд туслах зорилгоор жилдээ ар гэрийн гачигдал гарсан 8 хүнд буцалтгүй тусламж болох хүүхдийн сургалтын төлбөр 2,8 сая төгрөг зарцуулсан. Мөн худалдаа эрхлэгчдид болон жижиг бизнес эрхлэгчдийг дэмжих зорилгоор давхардсан тоогоор 30гаруй түрээслэгчийн өргөдөл гомдолыг хүлээн авч …. сая төгрөгийн хөнгөлөлт, чөлөөлөлт, шагнал урамшуулал олгосон.

 Аймгийн төвд Хэрлэн голын ус бохирдож мөн бороо хур орохгүй хэт халуун байснаас болж загас жараахайнууд иргэн дээр шидэгдэн их хэмжээгээр үхэж Хэрлэн голоо хамгаалах аянд нэгдэн 2 өдөр ажилдаараа голын усан доторхи бохирдлыг цэвэрлэж бага ч гэсэн хувь нэмэрээ оруулсан.

Компанийн хувьцаа эзэмшигчдийн 2016 оны ээлжит хурлыг хуульд заасан хугацаа, Санхүүгийн зохицуулах хорооноос баталсан журамд заасан шаардлагад нийцүүлэн 2017 оны 04 дүгээр сарын 10- ны өдөр “Дорнод худалдаа” ХК-ийн захиралын өрөөнд зарлан хуралдуулж, хурлаар хэлэлцсэн асуудлыг хуралд оролцогчдын олонхын саналын эрхээр шийдвэрлэсэн. Үүнд:

* Компанийн 2016 оны үйл ажиллагааны болон санхүүгийн тайлан түүнд хийгдсэн аудитын дүгнэлтийн талаарх Төлөөлөн удирдах зөвлөлийн дүгнэлт
* Ногдол ашиг хуваарилах тухай
* Компанийн 2017 оны үйл ажиллагааны төлөвлөгөө болон 2017-2018 оны бизнес төлөвлөгөөг танилцуулах
* Компанийн дүрэмд өөрчлөлт оруулах
* Компанийн төлөөлөн удирдах зөвлөлийн гишүүдийг сонгож батлах
* Бусад

Мөн төлөөлөн удирдах зөвлөлийн дэргэд аудитын дэд хороо, нэр дэвшүүлэх хороодыг байгуулан ажиллуулж байна.

***ДӨРӨВ: ХУУЛЬ ЭРХ ЗҮЙ, ХӨДӨЛМӨРИЙН ХАРИЛЦАА***

Монгол Улсын компанийн тухай хууль, хөдөлмөрийн тухай хуулийн хүрээнд нийт 45 ажилчидтай хөдөлмөрийн гэрээ байгуулан үр дүнг тооцон ажиллаж байна. 2016 онд харъяа “Восток” ресторан болон Шүр захад нийт 45 ажилтанг хөдөлмөрийн гэрээ байгуулан ажлын байраар хангасан байна. Компанийн хэмжээнд нийт 45 ажилтан хөдөлмөрийн харилцаанд орж байгаагаас 5 удирдах ажилтаан бусад нь үйлчилгээний ажилтан байна.

Шүр зах дээр худалдаа эрхэл буй аж ахуй нэгж байгууллага 20 гаруй, давхардсан тоогоор 700 гаруй иргэд худалдаа эрхлэн үйл ажиллагаа явуулж байна. Манай компанийн Шүр зах дээр өдөртөө давхардсан тоогоор 3000 гаруй худалдан авагч үйлчлүүлж байна. Мөн орон нутагруу хүн тээвэрийн машины зогсоол гарган 14 сумруу хүн тээвэрийн машинууд зогсон тээврийн биржийн үйл ажиллагаа явуулж байна.

Холбогдох хуулиудаас гадна Компанийн дотоод журам, түрээсийн үйлчилгээ үзүүлэх журам, хөдөлмөрийн аюулгүй ажиллагааны дүрэм зэрэг хууль журам түүнтэй холбогдон гарсан эрхзүйн бичигүүдийг үйл ажиллагаандаа мөрдөж ажиллаж байна.

Мөн худалдаа эрхлэгч нартай Иргэний хуулийн дагуу түрээсийн гэрээ байгуулан ажиллаж байна. Шинээр лангуу, түрээсийн талбайг худалдаа эрхлэгч нарт зай талбайн хэмжээнээс хамааран гаргаж худалдаа эрхлэгчдийг дэмжин ажилласнаар компанийн орлогыг нэмэгдүүлэх болсон.

2017 оны жилийн эцсийн байдлаар захирлын 32 тушаал гарч 7 хүнийг түр болон байнгын ажлын байраар хангасанаас 60 хувь нь 40-50 насны иргэд байна. Нийт ажилчдад байгууллагын дотоод журмыг танилцуулан 7 хоног бүр ажлын зааварчилгаа өгч ажилладаг бөгөөд өнгөрсөн онд нийт 5 сануулах, 3 сахилгын арга хэмжээ авагдсан байна.

***ТАВ: БҮТЭЭН БАЙГУУЛАЛТ***

2017 онд манай компанийн хувьд их бага хэмжээний урсгал засваруудыг хийсэн байна. Төлөвлөгөөт урсгал засвараас гадна, төсөвлөгдөөгүй засвар үйлчилгээнүүд тус онд давамгай хийгдсэн байна. Тухайлбал: Барилга байгууламжын дээврийн ажил, цэвэрлэгээ ариутгал, зэрэг сантехникийн засварууд их хэмжээгээр хийгдсэн байна.

Хийгдсэн томхон ажлуудаас дурьдвал.

* Төв хаалганы хажууд АТМ-ийн байр 6346,9 мянган төгрөг
* Урд улаан скалад их засвар хийсэн 3785,2 мянган төгрөг
* Урд улаан скалад дулааны зугам шинээр тавьсан 3892,3 мянган төгрөг
* Восток, Улаан скалад, Том бараа, гар утас, зүүн скалад дээврүүдийг 4255,0 мянган төгрөг тус тус хийж гүйцэтгэсэн байна.

2017 онд өөрийн эзэмшлийн талбайдаа шинээр ажлын байр нэмэгдүүлэх зорилгоор орчин үеийн шийдэлтэй худалдааны зориулалттай 18\*72-ын хэмжээтэй 3888мкв талбай бүхий 3 давхар барилга барихаар зураг төсөвөө гарган барилгын үйл ажиллагаа 80 хувьтай явагдаж байна***.*** 2018 оны эхний улиралд ашиглалтанд оруулах төлөвлөгөөтэй ажиллаж байна.

Хөрөнгө оруулалтын санхүүжилтийг Худалдаа хөгжлийн банкнаас хөрөнгө оруулалтын урт хугацаатай зээлийг 7 жилийн хугацаатайгаар 1,6 хувийн хүүтэй 1 тэрбум төгрөгийг авч санхүүгийн эх үүсвэрийг бүрдүүлсэн.

***ДОЛОО: ҮНДСЭН ХӨРӨНГӨ***

2017 оны жилийн эцсийн байдлаар манай компани 235,8 сая төгрөгийн эргэлтийн хөрөнгө, 683,7 сая төгрөгийн үл хөдлөх хөрөнгө, 18,8 сая төгрөгийн техник хэрэгсэл, 25,0 сая төгрөгийн эд хогшил, 126,2 төгрөгийн мал аж ахуй , дуусаагүй барилга 1,532,5 сая төгрөг нийт 2,260,1 сая төгрөгийн үндсэн хөрөнгөтэй байна. Үндсэн хөрөнгийн 20 хувь нь идэвхитэй санхүүгийн эргэлтэнд орж 53,3 сая төгрөгийн ашгийг компанийн санхүүд оруулж байна.

***НАЙМ: 2018 ОНЫ ЗОРИЛТ***

* Орчин үеийн болон эрүүл ахуйн шаардлагад нийцсэн тухлаг орчин
* Хэрэглэгчдийг чанартай, хямд бүтээгдэхүүнээр хангах
* Үйлдвэрлэгчдийн орлогыг нэмэгдүүлж, үйл ажиллагааг нь тогтворжуулах
* Зүүн бүсийн худалдааны нэгдсэн төв цэг байх
* Мэдээллийн төвлөрсөн цэг байх
* Экологид нийцтэй үйл ажиллагаа явуулах

Тайлан гаргасан: Нягтлан бодогч Б.Цэрэнчимэд